ddrg/super_eurlex huggingface dataset:
RÅDETS AFGØRELSE af 24. september 1998 om udnævnelse af en suppleant til Det Rådgivende Udvalg for Uddannelse inden for Arkitekturområdet (98/C 306/03)

RÅDET FOR DEN EUROPÆISKE UNION HAR -

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet (1), særlig artikel 3 og 4, og

ud fra følgende betragtninger:

Rådet udnævnte ved afgørelse af 26. februar 1996 (2) David SMART til suppleant for perioden indtil den 25. februar 1999;

den britiske regering har indstillet Andrew FINCH til efterfølger for David SMART -

TRUFFET FØLGENDE AFGØRELSE:

Eneste artikel

Andrew FINCH udnævnes til suppleant til Det Rådgivende Udvalg for Uddannelse inden for Arkitekturområdet som efterfølger for David SMART for den resterende del af dennes mandatperiode, dvs. indtil den 25. februar 1999.

Udfærdiget i Bruxelles, den 24. september 1998

På Rådets vegne

Formand

J. FARNLEITNER

(1) EFT L 223 af 21.8.1985, s. 26.

(2) EFT C 74 af 14.3.1996, s. 1.
RÅDETS BESLUTNING af 28. september 1998 om bemyndigelse af Den Portugisiske Republik til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 1999 (98/558/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Den Sydafrikanske Republik, som blev undertegnet den 9. april 1979, trådte i kraft samme dag for en første periode på ti år; aftalen forbliver derefter i kraft på ubestemt tid, såfremt den ikke opsiges med 12 måneders varsel;

i henhold til artikel 354, stk. 2, i tiltrædelsesakten af 1985 berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt;

i medfør af artikel 354, stk. 3, i nævnte akt vedtager Rådet inden udløbet af de fiskeriaftaler, som Den Portugisiske Republik har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år; ovennævnte aftale er videreført indtil den 7. marts 1998 (1);

for at undgå en afbrydelse af fiskeriaktiviteterne fra de berørte fællesskabsfartøjer bør Den Portugisiske Republik bemyndiges til at videreføre nævnte aftale indtil den 7. marts 1999 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 9. april 1979, indtil den 7. marts 1999.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 28. september 1998.

På Rådets vegne

W. MOLTERER

Formand

(1) EFT L 164 af 21. 6. 1997, s. 36.
RÅDETS AFGØRELSE af 24. september 1998 om udnævnelse af et medlem af og to suppleanter til Det Rådgivende Udvalg for Lægeuddannelsen (98/C 306/06)

RÅDET FOR DEN EUROPÆISKE UNION HAR -

under henvisning til Rådets afgørelse 75/364/EØF af 16. juni 1975 om nedsættelse af et rådgivende udvalg for lægeuddannelsen (1), særlig artikel 3 og 4,

under henvisning til tiltrædelsesakten fra 1994, særlig artikel 165, stk. 1, og

ud fra følgende betragtninger:

I henhold til artikel 3 i nævnte afgørelse består udvalget af tre sagkyndige fra hver medlemsstat og en suppleant for hver af disse sagkyndige; i henhold til artikel 4 i samme afgørelse gælder mandatet for disse sagkyndige og suppleanter i tre år;

ved afgørelse af 29. juni 1998 (2) udnævnte Rådet ovennævnte udvalgs medlemmer og suppleanter for perioden fra 29. juni 1998 til 28. juni 2001;

den franske regering har foretaget indstillinger med henblik på udnævnelse af et medlem og to suppleanter -

TRUFFET FØLGENDE AFGØRELSE:

Eneste artikel

Pierre HAENEL udnævnes til medlem af Det Rådgivende Udvalg for Lægeuddannelsen i kategorien sagkyndige fra lægeerhvervet for perioden fra 29. juni 1998 til 28. juni 2001.

Richard BOUTON udnævnes til suppleant til Det Rådgivende Udvalg for Lægeuddannelsen i kategorien sagkyndige fra lægeerhvervet for perioden fra 29. juni 1998 til 28. juni 2001.

Pierre BOTREAU-ROUSSEL udnævnes til suppleant til Det Rådgivende Udvalg for Lægeuddannelsen i kategorien sagkyndige fra de kompetente myndigheder i medlemsstaten for perioden fra 29. juni 1998 til 28. juni 2001.

Udfærdiget i Bruxelles, den 24. september 1998.

På Rådets vegne

J. FARNLEITNER

Formand

(1) EFT L 167 af 30.6.1975, s. 17.

(2) EFT C 222 af 16.7.1998, s. 3.
RÅDETS AFGØRELSE af 24. september 1998 om udnævnelse af et medlem af Det Rådgivende Udvalg for Lægeuddannelse (98/C 306/02)

RÅDET FOR DEN EUROPÆISKE UNION HAR -

under henvisning til Rådets afgørelse 75/364/EØF af 16. juni 1975 om oprettelse af et rådgivende udvalg for lægeuddannelsen (1), særlig artikel 3 og 4, og

ud fra følgende betragtninger:

Ved afgørelse af 29. juni 1998 (2) udnævnte Rådet C. PERA BLANCO MORALES til medlem og Manuel TRIAS FOLCH til suppleant for perioden indtil den 28. juni 2001;

den spanske regering har udpeget Antonio CAMPOS MUÑOZ til efterfølger for C. PERA BLANCO MORALES og José Antonio BOMBI LATORRE til efterfølger for Manuel TRIAS FOLCH -

TRUFFET FØLGENDE AFGØRELSE:

Artikel 1

Antonio CAMPOS MUÑOZ udnævnes til medlem af Det Rådgivende Udvalg for Lægeuddannelse som efterfølger for C. PERA BLANCO MORALES for den resterende del af dennes mandatperiode, dvs. indtil den 28. juni 2001.

Artikel 2

José Antonio BOMBI LATORRE udnævnes til suppleant til Det Rådgivende Udvalg for Lægeuddannelse som efterfølger for Manuel TRIAS FOLCH for den resterende del af dennes mandatperiode, dvs. indtil den 28. juni 2001.

Udfærdiget i Bruxelles, den 24. september 1998.

På Rådets vegne

J. FARNLEITNER

Formand

(1) EFT L 167 af 30.6.1975, s. 17.

(2) EFT C 222 af 16.7.1998, s. 3.
KOMMISSIONENS BESLUTNING af 22. juli 1998 om ændring af Kommissionens beslutning 98/371/EF om dyresundhedsbetingelser og udstedelse af sundhedscertifikat ved indførsel af fersk kød fra visse europæiske lande for at tage hensyn til nogle aspekter vedrørende Kroatien og Tjekkiet (meddelt under nummer K(1998) 2186) (EØS-relevant tekst) (98/546/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved Rådets direktiv 97/79/EF (2), særlig artikel 14, 15 og 16, og

ud fra følgende betragtninger:

I Kommissionens beslutning 98/371/EF fastsættes bestemmelser om dyresundhedsbetingelser og udstedelse af sundhedscertifikat ved indførsel af fersk kød fra visse europæiske lande (3);

import af fersk kød fra visse områder i Kroatien har ikke været tilladt;

en EF-veterinærinspektion foretaget i Kroatien for nylig synes at vise, at de kroatiske myndigheders veterinære kontrol er tilfredsstillende i hele landet;

det er blevet bekræftet, at der har været klassisk svinepest i tamsvinsbesætninger i nogle områder i Tjekkiet i 1997;

med de foranstaltninger, de tjekkiske myndigheder har truffet, er den epidemiologiske situation blevet forbedret i tamsvinsbesætningerne, og der har ikke været nye udbrud siden juni 1997;

det er nødvendigt at ændre den region, hvor der er opdaget klassisk svinepest hos vildtlevende svin, således at den tilpasses til den nuværende situation;

det synes derfor hensigtsmæssigt at åbne mulighed for import af fersk kød fra hele Kroatien og af fersk svinekød fra hele Tjekkiet;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 98/371/EF foretages følgende ændringer:

1) Bilag I erstattes af bilag I til nærværende beslutning.

2) Bilag II erstattes af bilag II til nærværende beslutning.

Artikel 2

Medlemsstaterne tillader i 60 dage efter datoen for meddelelsen af denne beslutning til medlemsstaterne indførsel af fersk kød fra Kroatien og Tjekkiet, der er fremstillet og udstedt certifikat for i henhold til betingelserne i beslutning 98/371/EF inden denne beslutnings ikrafttræden.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. juli 1998.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

(2) EFT L 24 af 30. 1. 1998, s. 31.

(3) EFT L 170 af 16. 6. 1998, s. 16.

BILAG I

»BILAG I

>TABELPOSITION>

BILAG II

»BILAG II

>TABELPOSITION>
KOMMISSIONENS BESLUTNING af 22. juli 1998 om tredje ændring af beslutning 93/42/EØF om supplerende garantier vedrørende IBR for kvæg bestemt til medlemsstater eller regioner i medlemsstater, der er fri for sygdommen, så den kommer til at gælde for Østrig, og om anden ændring af beslutning 95/109/EF (meddelt under nummer K(1998) 2184) (EØS-relevant tekst) (98/548/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 97/12/EF (2), særlig artikel 9, stk. 2, og artikel 10, stk. 2, og

ud fra følgende betragtninger:

Ved Kommissionens beslutning 97/250/EF (3) blev der godkendt et program for udryddelse af IBR i Østrig; programmet anses for at have udryddet sygdommen i visse områder i Østrig;

for at værne om de fremskridt, der er sket, og sikre gennemførelsen af de iværksatte IBR-programmer fik Østrig supplerende garantier ved Kommissionens beslutning 95/109/EF (4);

Østrig betragter sit område som fri for IBR og har sendt Kommissionen dokumentation herfor;

de østrigske myndigheder anvender regler for flytning af kvæg inden for landets grænser, som mindst svarer til dem, der er fastsat i denne beslutning;

ved Kommissionens beslutning 93/42/EØF (5), ændret ved beslutning 98/362/EØF (6), fastsættes garantier vedrørende IBR for kvæg bestemt til Danmark, Finland og Sverige;

der bør foreslås supplerende garantier for at værne om de fremskridt, der er sket i Østrig; derfor bør nævnte beslutning ændres, så nogle af Østrigs områder bliver omfattet af de samme garantier;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/42/EØF indsættes følgende:

>TABELPOSITION>

Artikel 2

I bilaget til beslutning 95/109/EF ændres »Østrig: Alle regioner« til »Østrig: Alle regioner undtagen Burgenland, Kärnten, Steiermark, Niederösterreich (undtagen Bezirk Amstetten og Waidhofen an der Ybbs-(Stadt), Salzburg (undtagen Bezirk Salzburg-Stadt og Salzburg-Umgebung), Oberösterreich (kun Bezirk Freistadt, Linz-Stadt, Perg, Rohrbach og Urfahr-Umgebung), Tirol, Vorarlberg og Wien«.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. juli 1998.

På Kommissionens vegne

Franz FISCHLER

Medlem af Kommissionen

(1) EFT 121 af 29. 7. 1964, s. 1977/64.

(2) EFT L 109 af 25. 4. 1997, s. 1.

(3) EFT L 98 af 15. 4. 1997, s. 19.

(4) EFT L 79 af 7. 4. 1995, s. 32.

(5) EFT L 16 af 25. 1. 1993, s. 50.

(6) EFT L 163 af 6. 6. 1998, s. 48.
KOMMISSIONENS AFGØRELSE af 8. september 1998 om udskiftning af to medlemmer af Det Rådgivende Udvalg til Fremme af Adgangen til Deltagelse i Offentlige Aftaler (98/C 290/02) (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til Kommissionens afgørelse 87/305/EØF af 26. maj 1987 (1) om nedsættelse af et rådgivende udvalg til fremme af adgangen til deltagelse i offentlige aftaler,

under henvisning til Kommissionens afgørelse 87/560/EØF af 17. juli 1987 (2) om forøgelse af antallet af udvalgsmedlemmer fra 24 til 25,

under henvisning til Kommissionens afgørelse (3) af 10. april 1997 om udnævnelse af dette udvalgs medlemmer,

i betragtning af, at to af udvalgets medlemmer, Paolo Mengozzi og Emilio Gabaglio, har begæret at fratræde udvalget, og at der følgelig må foretages nye udnævnelser efter høring af de berørte kredse -

VEDTAGET FØLGENDE BESLUTNING:

Eneste artikel

Francesco Caruso og Jan Cremers udnævnes til medlemmer af Det Rådgivende Udvalg til Fremme af Adgangen til Deltagelse i Offentlige Aftaler som efterfølgere for Paolo Mengozzi og Emilio Gabaglio for den resterende del af disses mandatperiode, dvs. indtil den 1. april 1999.

(1) EFT L 152 af 12.6.1987, s. 32.

(2) EFT L 338 af 28.11.1987, s. 37.

(3) EFT C 119 af 17.4.1997, s. 3.
KOMMISSIONENS BESLUTNING af 3. september 1998 om fastsættelse af listen over nationale referencelaboratorier til påvisning af restkoncentrationer (meddelt under nummer K(1998) 2487) (EØS-relevant tekst) (98/536/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (1), særlig artikel 14, stk. 1, og

ud fra følgende betragtninger:

Efter artikel 14, stk. 1, i Rådets direktiv 96/23/EF udpeges der i hver medlemsstat mindst et nationalt referencelaboratorium til påvisning af visse stoffer og restkoncentrationer heraf, så at hver restkoncentration eller gruppe af restkoncentrationer kun tildeles et enkelt nationalt referencelaboratorium; medlemsstaterne kan i denne forbindelse indtil den 31. december 2000 fortsat overdrage analysen af samme restkoncentration eller samme gruppe af restkoncentrationer til flere nationale laboratorier, som de har udpeget inden datoen for vedtagelsen af nævnte direktiv;

de opgaver, der påhviler de nationale referencelaboratorier til påvisning af restkoncentrationer, er fastsat i artikel 14, stk. 1, i direktiv 96/23/EF, hvor der også kræves udarbejdelse af en liste over disse nationale referencelaboratorier;

det vil være nødvendigt at tage bilaget til nærværende beslutning op til ny behandling senest den 31. december 2000;

for den juridiske klarheds skyld bør visse bestemmelser i Kommissionens beslutning 93/257/EØF af 15. april 1993 om fastsættelse af referencemetoderne og fortegnelsen over nationale referencelaboratorier til påvisning af restkoncentrationer ophæves (2);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De nationale referencelaboratorier til påvisning af restkoncentrationer, der er udpeget efter artikel 14 i direktiv 96/23/EF, er anført i listen i bilaget til nærværende beslutning.

Artikel 2

Artikel 4 og bilaget i beslutning 93/257/EØF ophæves.

Artikel 3

Nærværende beslutning vil senest blive taget op til ny behandling den 31. december 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 3. september 1998.

På Kommissionens vegne

Franz FISCHLER

Medlem af Kommissionen

(1) EFT L 125 af 23. 5. 1996, s. 10.

(2) EFT L 118 af 14. 5. 1993, s. 75.

BILAG

>TABELPOSITION>
KOMMISSIONENS AFGØRELSE af 7. september 1998 om ajourføring af de beløb, der er fastsat i forordningen om gennemførelsesbestemmelser til finansforordningen (meddelt under nummer K(1998) 2581) (98/539/EF, EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Kul- og Stålfællesskab,

under henvisning til traktaten om oprettelse af Det Europæiske Atomenergifællesskab,

under henvisning til Kommissionens forordning (Euratom, EKSF, EF) nr. 3418/93 af 9. december 1993 om gennemførelsesbestemmelser til visse bestemmelser i finansforordningen af 21. december 1977 (1), ændret ved afgørelse 97/594/EKSF, EF, Euratom (2), særlig artikel 145, og

ud fra følgende betragtninger:

Det europæiske forbrugerprisindeks (ECPI) lå på 98,6 for december 1995 og 100,7 for december 1996;

artikel 1 i afgørelse 97/594/Euratom, EKSF, EF bør ændres for at angive, at det faste beløb på 98 700 ECU, der anvendes på den beløbsgrænse for, hvornår der skal indhentes udtalelse fra Det Rådgivende Udvalg for Indkøb og Kontrakter i Det Fælles Forskningscenter for varer og materiel, som ikke har videnskabelig og teknisk karakter (artikel 110, andet led, litra b) i ovennævnte forordning), også anvendes på beløbsgrænsen for indgåelse af underhåndsaftaler for videnskabeligt og teknisk udstyr samt for arbejder inden for FTU-området (artikel 110, første led i ovennævnte forordning) -

TRUFFET FØLGENDE AFGØRELSE:

Artikel 1

De faste beløb, der er fastsat i forordningen om gennemførelsesbestemmelser til finansforordningen, ajourføres som følger med virkning fra den 1. januar 1998:

>TABELPOSITION>

Artikel 2

I artikel 1 i afgørelse 97/594/Euratom, EKSF, EF erstattes »artikel 110, andet led, litra b)« af »artikel 110, første led og andet led, litra b)«.

Artikel 3

Denne afgørelse træder i kraft på dagen for offentliggørelsen i De Europæiske Fællesskabers Tidende.

Kommissionens regnskabsfører sørger for, at de andre institutioner og organer får meddelelse om afgørelsen.

Udfærdiget i Bruxelles, den 7. september 1998.

På Kommissionens vegne

Erkki LIIKANEN

Medlem af Kommissionen

(1) EFT L 315 af 16. 12. 1993, s. 1. I overensstemmelse med artikel 149 heri trådte forordning (Euratom, EKSF, EF) nr. 3418/93 i kraft den 1. januar 1994.

(2) EFT L 239 af 30. 8. 1997, s. 54.
RÅDETS AFGØRELSE af 12. oktober 1998 om udnævnelse af et medlem af Det Rådgivende Udvalg for Euratoms Forsyningsagentur (98/C 320/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),

under henvisning til Rådets afgørelse af 27. juni 1997 om udnævnelse af medlemmerne af Det Rådgivende Udvalg for Euratoms Forsyningsagentur (3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Elaine DRAGEs fratræden, der blev meddelt Rådet den 12. februar 1998;

denne ledige plads skal derfor besættes;

den britiske regering indstillede en kandidat den 12. februar 1998 -

TRUFFET FØLGENDE AFGØRELSE:

Eneste artikel

Ian HOLT udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 1999.

Udfærdiget i Luxembourg, den 12. oktober 1998.

På Rådets vegne

R. EDLINGER

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 210 af 11.7.1997, s. 3.
RÅDETS AFGØRELSE af 12. oktober 1998 om udnævnelse af et medlem af Det Rådgivende Udvalg for Euratoms Forsyningsagentur (98/C 320/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),

under henvisning til Rådets afgørelse af 27. juni 1997 om udnævnelse af Det Rådgivende Udvalg for Euratoms Forsyningsagentur (3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Thierry DUJARDINs fratræden, der blev meddelt Rådet den 30. juni 1998;

denne ledige plads skal derfor besættes;

den franske regering indstillede en kandidat den 30. juni 1998 -

TRUFFET FØLGENDE AFGØRELSE:

Eneste artikel

Eric PROUST udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 1999.

Udfærdiget i Luxembourg, den 12. oktober 1998.

På Rådets vegne

R. EDLINGER

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 210 af 11.7.1997, s. 3.
RÅDETS AFGØRELSE af 12. oktober 1998 om beskikkelse af et medlem af Det Økonomiske og Sociale Udvalg (98/581/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002 (1),

i betragtning af, at en plads som medlem af Udvalget er blevet ledig efter Giuseppe Cerronis fratrædelse, som blev meddelt Rådet den 16. september 1998,

under henvisning til den kandidatliste, som den italienske regering har forelagt, og

efter at have indhentet udtalelse fra Kommissionen for de Europæiske Fællesskaber -

TRUFFET FØLGENDE AFGØRELSE:

Eneste artikel

Giacomo Regaldo beskikkes som medlem af Det Økonomiske og Sociale Udvalg som efterfølger for Giuseppe Cerroni for den resterende del af dennes mandatperiode, dvs. indtil den 20. september 2002.

Udfærdiget i Luxembourg, den 12. oktober 1998.

På Rådets vegne

R. EDLINGER

Formand

(1) EFT L 257 af 19. 9. 1998, s. 37.